armvectores/hy_wikipedia_2023 huggingface dataset:
Վեդենսկոե (գյուղ, Նովոազովսկի շրջան)

Վեդենսկոե (ուկրաիներեն՝ Веденське), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վեդենսկոե գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքայել Մանուչարյան

Անվան այլ կիրառումների համար տե՛ս՝ Մանուչարյան (այլ կիրառումներ)Միքայել Ծատուրի Մանուչարյան (Մանուչարով), (1885, գյուղ Արծվանիկ (այժմ՝ Ղափանի շրջանում) - 1963, Բաքու), հայ բոլշևիկ հեղափոխական։ ԽՄԿԿ անդամ (1905)։
Հեղափոխական գործունեությունն սկսել է Բաքվի նավթարդյունաբերողների մեխանիկական արհեստանոցներում։ 1909 թվականին ձերբակալվել է և 4 տարով աքսորվել Ղափանի պղնձահանքերը։ 1914-1919 թվականներին գործուն մասնակցություն է ցուցաբերել Բաքվի հեղաշրջմանը։ Եղել է Ստեփան Շահումյանի կազմակերպած մարտական դրուժինայի անդամ, ընտրվել բանվորների և զինվորների Բաքվի խորհրդի անդամ։ Նշանակվել է Բաքվի կոմունայի արտակարգ հանձնաժողովի օպերատիվ մասի պետ։ Կոմունայի պարտությունից հետո տեղափոխվել է Աստրախան։ Աշխատել է 11-րդ և 12-րդ կարմիր բանակների հատուկ բաժիններում։ 1919 թվականին ընդգրկվել է Կամոյի մարտական ջոկատի կազմում։ 
Անդրկովկասում խորհրդային կարգեր հաստատվելուց հետո՝ 1921-1925 թվականներին, տնտեսական աշխատանք է կատարել Բաքվում։ 1925 թվականին տեղափոխվել է Հայաստան, նշանակվել Ղափանի պղնձաձուլական գործարանի և հանքերի շահագործման տնօրենի տեղակալ (1925-1928)։ 1928-1936 թվականներին վերստին աշխատել է Բաքվում՝ եղել է ԱԿ(բ)կ Կենտկոմի, ԱԽՍՀ Կենտգործկոմի, ԱԿ(բ)կ և ԱԽՖՍՀ կենտրոնական վերստուգիչ հանձնաժողովների անդամ։
Կաչաղակը կախաղանին (կտավ)

Կաչաղակը կախաղանին (հոլ.՝ De ekster op de galg), Պիտեր Բրեյգել Ավագի նկարը։ Ստեղծվել է 1658 թվականին, նկարված է յուղաներկով փայտի վրա։ Պահպանվում է Դարմշտադտի` Հեսսենի երկրամասի թանգարանում։


== Նկարագրություն ==
Նկարի կենտրոնական մասը զբաղեցնում է կախաղանը։ Այն կտավը բաժանում է երկու մասերի` ավելի «բաց» աջ հատվածի և «փակ» երկրորդ հատվածի։ Կախաղանին կաչաղակ է նստել։ Թռչունը խորհրդանշում է շատախոսությունը, որ հանգեցնում է չարախոսության և դավաճանության։ Կախաղանի ստորին մասում պարող գյուղացիների կերպարը հավանաբար ակնարկ է ֆլամանդական ասացվածքին. «Կախաղան տանող ճանապարհն անցնում է ուրախ մարգագետիններով»։ Կտավը Բրեյգել Ավագի (1525-1569) ուշ շրջանի գործերից է. նկարվել է նկարչի մահից մեկ տարի առաջ։ Նկարիչը բարձր է գնահատել իր աշխատանքը` այն ժառանգություն թողնելով կնոջը` Մեյկեն Կուկին։ Բանահյուսության թեմային Բրեյգելը ավելի վաղ շրջանում էլ էր անդրադարձել։ Այդ գործերից առավել հայտնի է «Ֆլամանդական ասացվածքներ» նկարը։
Բրեյգելի աշխատանքներին բնորոշ է վերևից պատկերելու սովորույթը։ Այդ տեսանկյունից նայելիս դիտողը կատարվածի անուղղակի մասնակիցն է դառնում։ Բնապատկերը ներկայացնում է գործողությունների կատարման առանձնահատկության ողջ աշխարհայացքը. պարող գյուղացիների անհոգությունը հակադրվում է հսկայական կախաղանին, որը նրանք կարծես չեն էլ նկատում։ Ամենայն հավանականությամբ, միջնադարի մարդու գիտակցության համար հակադրությունն այդքան էլ արտասովոր չէր։ Շատ հաճախ մահավճիռն իրականացնելու գործիքը` կախաղանը, տեղադրվում էր մարդաշատ վայրերում բոլորին ի տես։ Այդ պատճառով կախաղանին առընթեր ուրախությունը դաժան իրականություն կարող էր լինել։
Կախաղանը իր տեսքով նման է անհնարին պատկերի։
Բնանկարը կտավում դեկորատիվ, բայց իմաստավորված դեր ունի. դա մի ամբողջ աշխարհայացքի արտացոլումն է։ Բրեյգելը այդ աշխարհայացքում պահպանում է սրբապատկերների ավանդույթը, որտեղ բնապատկերի ֆոնին կատարվող իրադարձությունները տիեզերական հնչեղություն են ստանում։


== Կտավի համատեքստ ==
Ժամանակակիցների կողմից կախաղանն ընկալվում էր որպես պայքար այլախոհների դեմ։ Բրեյգելը քսան տարեկան էր, երբ Ամստերդամում  և այլ քաղաքներում անաբապտիստների այրումը զանգվածային բնույթ է ստանում։ Երբ քառասուն տարեկան էր, Բրյուսել է մտնում հերցոգ Ֆեռնանդո Ալբայի բանակը։ Հետագա տարիներին Ալբան կատաղի մոլուցքով ոչնչացնում է հերետիկոսներին. մի քանի հազար նիդերլանդցիներ մահվան դատավճռի են արժանանում։ Կախաղանը սպասում էր քարոզիչներին, որոնք զանգվածների մեջ տարածում էին նոր հավատը` բողոքականությունը։ Ալբայի ահաբեկչությունը իրականացվում էր մատնությունների, ասեկոսեների հիման վրա։ Այդ հանգամանքը հաշվի առնելով` կաչաղակի` որպես շատախոս թռչնի կերպարը պատահական չէ կտավում։


== Դրվագներ կտավից ==

		


== Ծանոթագրություններ ==


== Գրականություն ==
Ս. Լ. Լվով Պիտեր Բրեյգել Ավագ — Հրատարակչություն։ ТЕРРА, 1998.
Ա. Յու. Կորոլյովա XV—XVII դարերի Նիդերլանդների մեծ նկարիչները — М.: «ՕԼՄԱ-ՊՐԵՍՍ կրթություն», 2005.
artclassic.edu.ru Archived 2015-01-05 at the Wayback Machine.
Ռե (այլ կիրառումներ)

Ռե, կարող է վերաբերել՝

Ռե - կոմունա Իտալիայի Պիեմոնտ մարզի Վերբանիո Կուզիո Օսոլա գավառում
Ռե - նախածանց
Ռե - սոլֆեջիոյում, որկրորդ օկտավայի մեջ գրվում է երկրորդ գծի վրա
Բարսեղ Փառակեցի, Ծառ Մեռոնի (776)

Բարսեղ Փառակեցի, Ծառ Մեռոնի (776), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 776 թվի տակ։ Ձեռագիրը գրվել է 1751 թվականին, ենթադրաբար Էջմիածնում։ Ստացողը եղել է Հեղինակը։ Գրված է թղթի վրա, որը ունի 16,8 X 10.8 չափս։ Ձեռագիրը կազմված է 298 թերթից։ Գրված է միասյուն բոլորագրով։ Ունի տերունական, խորան, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ ստացողի՝ 2ա, 237ա։


== Բովանդակություն ==
Ժողովեալ զբանս ի ս․ Գրոց յաղագս առանձին աղօթելոյ։


== Ծանոթագրություններ ==
Տիխվինկա (գյուղ, Դոբրինսկի շրջան)

Անվան այլ կիրառումների համար տե՛ս՝ ՏիխվինկաՏիխվինկա (ռուս.՝ Тихвинка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարդին շրջան (Իլինոյս)

Անվան այլ կիրառումների համար տե՛ս՝ Հարդին շրջան (այլ կիրառումներ)Հարդին շրջան (անգլ.՝ Hardin County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 461 կմ² է, բնակչությունը՝ 4.320 մարդ (2010 թ. տվյալներով)։ Շրջկենտրոնն է Էլիզաբեթթաուն բնակավայրը։ Կազմավորվել է 1839 թ.։
Վերխ-Կրասնոյարկա

Վերխ-Կրասնոյարկա (ռուս.՝ Верх-Красноярка), գյուղ Ռուսաստանի Նովոսիբիրսկի մարզի Սևերնի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևանի երկրաշարժ (1679)

1679 թվականի Երևանի երկրաշաժ (կամ Գառնու երկրաշարժ), տեղի է ունեցել հունիսի 4-ին ժամը 13։00-ին։ 


== Տեխնիկական բնութագիրը ==
Երկրաշարժի էպիկենտրոնը գտնվել է Երևանից 20 կիլոմետր արևելք՝ Գառնիի ձորում։ Մագնիտուդը կազմել է 7։ Գնահատված առավելագույն ինտենսիվությունը կազմել է 10՝ MSK-64 սանդղակի համաձայն։
Երկրաշարժը կրկնվել է նաև հունիսի 12-ին, բայց ավելի թույլ ուժգնությամբ։ Ըստ Զաքարիա Քանաքեռցու՝ թույլ ցնցումները շարունակվել են մինչև աշնան վերջ։


== Ավերածությունները ==
Երկրաշարժը զգացվել է Գեղարդավանքից ու Խոր Վիրապից մինչև Հովհաննավանք։ Երկրաշարժի հետևանքով բազմաթիվ կառույցներ կործանվել են։ Բազմաթիվ ջրի նոր աղբյուրներ են բացվել, որոշները փակվել են, խոշոր ժայռաբեկորներ են տապալվել, կամուրջներ՝ խորտակվել։ Երևանի հայտնի կառույցների մեծ մասը վնասվել են, այդ թվում՝ Երևանի բերդը, որը հիմնահատակ քանդվել է, երկու կամուրջ՝ ներառյալ Կարմիր կամուրջը, բոլոր մզկիթներն ու մինարեները, Սուրբ Պողոս-Պետրոս եկեղեցին, Սուրբ Զորավար Աստվածածին եկեղեցին և Գեթսեմանի մատուռը՝ ընդհանուր առմամբ 12 եկեղեցի։ Չի վնասվել Կաթողիկե եկեղեցին, ինչը նրան դարձնում է փաստացի Երևանի պատմության հնագույն ու երբևէ չքանդված կառույցը։ Երևանից դուրս քանդվել է Հովհաննավանքը, Գեղարդավանքը, և շատ ուրիշներ։ Կոզեռնի գերեզմանատանը բազմաթիվ էին 1679 թվականի մահացածները, ինչը խոսում է այն մասին, որ Երևանում մահացածների թիվը զգալի է եղել։
Երկրաշարժը կրկնվել է օրեր շարունակ, սակայն ավելի թույլ ուժգնությամբ ու զգալի ավերածություններ չի առաջացրել։


== Զոհերը ==
Մոտակա Քանաքեռ գյուղն ամբողջությամբ ավերվել է՝ գրանցելով 1228 մահացած։ Խոնհարվել է նաև Գառնու հեթանոսական տաճարը։
Ըստ Զաքարիա Ագուլեցու՝ տարածաշրջանում զոհվում է 7600 մարդ, ըստ Միքայել Չամչյանի՝ 8000 մարդ։


== Ծանոթագրություններ ==
Սավոկա

Սավոկա (իտալերեն՝ Savoca, սից.՝ Sàvuca),- կոմունա իտալական Սիցիլիա կղզու հյուսիսարևմտյան մասում, Մեսինայի գավառում։
Բնակչությունը կազմում է 1675 մարդ, բնակչության խտությունը կազմում է 209 մարդ/կմ²։ Զբաղեցնում է 8 կմ² մակերես տարածք։ Փոստային ինդեքսն է՝ 98038։ Հեռախոսային կոդը՝ 0942։
Բնակավայրի հովանովորը համարվում է սուրբ Լուցիան, որի տոնը ամեն տարի նշվում է դեկտեմբերի 13-ին։
Սավոկան հայտնի է որպես «Կնքահայրը» ֆիլմի նկարահանման տեղ։


== Պատկերասրահ ==

		


== Արտաքին հղումներ ==
http://www.comunedisavoca.it/ Archived 2006-08-23 at the Wayback Machine.
Լագունա-Բլանկա (համայնք)

Լագունա-Բլանկա (իսպ.՝ Laguna Blanca), համայնք Չիլիում։ Համայնքի վարչական կենտրոնը Վիլյա-Տեուելչես գյուղն է։ Բնակչությունը 151 մարդ է (2002): Գյուղն ու համայնքը մտնում են Մագալիանես նահանգի և Մագալիանես-ի-Լա-Անտարկտիկա-Չիլենա շրջանի կազմի մեջ։
Համայնքի տարածքը 3695,6 կմ 2 է։ Բնակչության թվաքանակը 662 է (2007)։ Բնակչության խտությունը 0,19 մարդ / կմ 2 է։
2012-2016 թվականների քաղաքապետը Ռիկարդո Ռիտեր Ռոդրիգեսն է։


== Գտնվելու վայրը ==
Վիլյա-Տեուելչես գյուղը գտնվում է Պունտա Արենաս քաղաքի վարչական կենտրոնից 125 կմ հյուսիս-արևմուտք։
Համայնքը սահմանակից է.

Հյուսիսում՝ Սանտա Կրուս նահանգի հետ (Արգենտինա)
Արևելքում՝ Սան Գրեգորիո համայնքին հետ
Հարավում՝ Պունտա Արենաս համայնքի հետ
Արևմուտքում՝ Նատալես, Ռիո Վերդե համայնքների հետ


== Ժողովրդագրություն ==
Մարդահամարի ընթացքում վիճակագրության ազգային ինստիտուտի կողմից հավաքված տեղեկությունների համաձայն համայնքի բնակչությունը կազմում էր 662 մարդ, որից 547 տղամարդ են, 115-ը՝ կին։
Համայնքի բնակչության ընդհանուր թվի 0,42%-ը կազմում է Մագալիանես-ի-լա-Անտարկտիկա-Չիլենայի բնակչությունը, ընդ որում գյուղական բնակչությունը կազմում է 100%-ը և քաղաքային բնակչությունը 0 %-ը։


== Ծանոթագրություններ ==


== Արտաքին հղումներ ==
Համայնքի պաշտոնական կայքը
Նովոբախմուտովկա (այլ կիրառումներ)

Նովոբախմուտովկա, կարող է վերաբերել՝

Նովոբախմուտովկա - գյուղ, Ուկրաինայի Դոնեցկի մարզի Յասինովատսկի շրջանում
Նովոբախմուտովկա - գյուղ, Ուկրաինայի Դոնեցկի մարզի Յասինովատսկի շրջանում
Ռուս-աֆղանական հարաբերություններ

Ռուս-աֆղանական հարաբերություններ (ռուս.՝ Российско-афганские отношения, պարսկերեն՝ روابط افغانستان و روسیه), դիվանագիտական հարաբերությունները Ռուսաստանի Դաշնության և Աֆղանստանի Իսլամական Հանրապետության միջև։


== Պատմություն ==

Խորհրդային կառավարությունը առաջինը ճանաչեց (1919 թվականի մարտ) Աֆղանստանի անկախությունը։ 1921 թվականի փետրվարին կնքվեց բարեկամության պայմանագիր, որով և երկու երկրների միջև հաստատվեցին դիվանագիտական հարաբերություններ։ Չեզոքության և փոխադարձաբար չհարձակվելու պայմանագրով (1926, փոխարինվեց նորով 1931 թվականին, երկարաձգվեց 1975 թվականին) նախատեսվում էր չմիջամտել միմյանց ներքին գործերին, արգելվում էր պայմանավորվող կողմերի տարածքում կողմերից ապրանքափոխանակություն «թշնամի» համարվող կազմակերպությունների և զինվորական ջոկատների գոյությունը, կողմերից մեկի դեմ ուղղված դաշինքներին և համաձայնագրերին մասնակցելը, պահպանել չեզոքություն և երրորդ տերության հետ կողմերից մեկի կոնֆլիկտի դեպքում։ Ստորագրվեցին սահմանային հարցերի, Կուշկա գետի ջրերի օգտագործման (1946), և վճարումների (1950), Աֆղանստանի տնտեսության զարգացման և նրան երկարաժամկետ վարկ տրամադրելու, օդային հաղորդակցության (1956), ռադիոհեռագրական կապի (1959), մշակութային համագործակցության (1960), Աֆղանստանի տնտեսության և տեխնոլոգիայի զարգացման 2-րդ, 3-րդ և 4-րդ հնգամյակներում համագործակցելու մասին համաձայնագրեր (1961, 1968, 1972)։ 1973 թվականի հուլիսին Խորհրդային Միությունը առաջինը ճանաչեց Աֆղանստանի Հանրապետությունը, համատեղ հայտարարության մեջ (1974) պատրաստակամություն հայտնեց պաշտպանել աֆղանական ժողովրդի առաջադիմության ձգտումը, հարգել նրա սուվերենությունը։ Կնքվեցին նոր համաձայնագրեր առևտրի, վճարումների, նավթամշակման գործարանի կառուցման, ճանապարհաշինության (1974), տնտեսության և տեխնոլոգիայի համագործակցության (1975) մասին, ստորագրվեցին 1981—1985 թվականների ապրանքա շրջանառության վերաբերյալ համաձայնագրեր, հյուպատոսական կոնվենցիա, 1981—1982 թվականների մշակութային և գիտական համագործակցության ծրագիր (1981)


== Գրականություն ==
Густерин П. В. Советская дипломатия на мусульманском Востоке в 1917—1921 годах. — Саарбрюккен, 2014. — ISBN 978-3-659-17980-8.


== Արտաքին հղումներ ==
Россия и Афганистан
Всё об Афганистане
Густерин П. В. Установление дипломатических отношений между Советской Россией и Афганистаном
Շանշերեի գավառ

Շանշերեի  (պորտ.՝ Microrregião de Xanxerê), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 151 427 մարդ 2005 թվականի տվյալով։ Զբաղեցված տարածքը 4805,755  կմ²։ Բնակչության խտությունը 31,5  մարդ/կմ²։


== Վիճակագրություն ==
Համախառն ներքին արտադրանքը կազմել է 2 513 278 127,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 128,03 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,814։


== Գավառի կազմ ==
Գավառի կազմի մեջ են մտնում հետևյալ համայնքները.

Բոն Ժեզուս
Գալվան
Իպուասու
Ալամա դե Ալմերիա

Ալամա դե Ալմերիա (իսպ.՝ Alhama de Almería), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխապպա-Ալմերենսե շրջանում։ Տարածքը կազմում է 26 կմ²։ Բնակչությունը՝ 3824 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական կայք Archived 2008-05-09 at the Wayback Machine.
Página Oficial del Ayuntamiento de Alhama de Almería Archived 2008-05-09 at the Wayback Machine.
Alhama de Almería
Alhama de Almería Archived 2008-05-10 at the Wayback Machine.
Alhama de Almeria, Puerta de la Alpujarra Archived 2012-07-12 at the Wayback Machine.
Սմուտ

Սմուտ (անգլ.՝ Smoot), ոչ ստանդարտ երկարության չափման միավոր։ 1 սմուտը հավասար է 1,7018 մետրի։


== Ստեղծման պատմությունը ==
Սմուտը հայտնվել է 1958 թվականի հոկտեմբերին Մասսաչուսեթսի տեխնոլոգիական համալսարանում։
Խմած ուսանողները որոշում են չափել Բոստոնը Քեմբրիջին միացնող կամրջի երկարությունը։ Չափման միավոր ընտրում են ուսանողներից Օլիվեր Սմուտին (անգլ.՝ Oliver R. Smoot)։ Նրա հասակը՝ մոտավորապես 1,70 մետր, հետագայում հավասարվեց մեկ սմուտի։
Կամրջի երկարության չափելու եղանակը հետևյալն էր՝ Սմուտը պառկում էր գետնին, իսկ նրա կուրսեցիները գծում էին գետնին։ Սմուտը տեղափոխվում էր և գծում էին հաջորդը։ Երբ նա հոգնեց, նրան պարզապես գրկած տեղափոխում էին։
Ինչու են ընտրել Սմուտին, այդ մասին տեղեկություններ չկան, ոմանք պնդում են, որ ընտրության պատճառը նրա համեմատաբար կարճ հասակն էր։ Ըստ այլ կարծիքի ընտրվել է ազգանվան «վատտ»-ին համահունչ լինելու պատճառով։ 300 սմուտը գծելիս ոստիկանությունը նկատում է երիտասարդներին, բայց չի խանգարում։ Չափման արդյունքում կամրջի երկարությունը կազմեց «364,4 սմուտ և մեկ ականջ» (անգլ.՝ 364.4 smoots plus one ear)։


== Գծանշումներ ==
Ամեն տարի կամրջի գծանշումները թարմացվում են ինստիտուտի առաջին կուրսեցիների։ Սովորաբար նիշերը 10 սմուտը մեկ են, սակայն կան նաև ոչ կլոր թվերի գծանշումներ։ 182,2 սմուտը՝ կամրջի կեսը նշված է «Դժոխքի ճամփի կեսը» (անգլ.՝ Halfway to Hell), իսկ սլաքը ցույց է տալիս համալսարանի կողմը։
70 սմուտը չի նշված, նրան բաց են թողել հանուն 69 թվի, որի կողքը գրված է «Դրախտ» (անգլ.՝ Heaven)


== Սմուտը այսօր ==

1988 թվականի կամրջի վերանորոգումից հետո Քեմբրիջի ոստիկանության պահանջով գծանշանները վերականգնվեցին։ Պարզվեց, որ ոստիկանությանը հարմար է սմուտների օգնությամբ նշել, թե որևէ դեպք կամրջի որ հատվածում է տեղի ունեցել։
Որպես նորարարություն 10-ականներից բացի նշվեցին բոլոր սմուտները։
Օլիվեր Սմուտը հետո դարձավ Ամերիկյան ստանդարտի ազգային ինստիտուտի նախագահ, իսկ ավելի ուշ գլխավորեց Միջազգային ստանդարտի կազմակերպությունը (ISO)։
Սմուտները կարելի փոխակերպել Գուգլ ընկերության (անգլ.՝ Google) հաշվիչով։ Մուտքագրելով «10 ոտնաչափ սմուտով» (անգլ.՝ 10 feet in smoots) կստանաք, որ այն հավասար է 1,79104478 սմուտի։ Գուգլը սմուտները օգտագործում է նաև Google Earth նախագծում։


== Արտաքին հղումներ ==
David A. Fahrenthold (2005-12-08)։ «The Measure of This Man Is in the Smoot» (անգլերեն)։ Washington Post։ Արխիվացված օրիգինալից 2013-01-20-ին։ Վերցված է 2013 թ․ հունվարի 15 
Attack of the Smoots(անգլ.)
The Smoot as a unit of length (անգլ.)
«smoot»։ Sizes.com։ Վերցված է 2010 թ․ հուլիսի 8  (անգլ.)
The Smoot story, in Oliver Smoot's own words Archived 2013-07-31 at the Wayback Machine. (անգլ.)
A December, 2005 National Public Radio Interview with Oliver Smoot upon his retirement. (անգլ.)
What's A Smoot?(անգլ.)


== Ծանոթագրություններ ==
Կրինիչկի (Միլլերովսկի շրջան)

Կրինիչկի (ռուս.՝ Кринички), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տրենևսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Ռոդնիկովայա


== Սրտաքին հղումներ ==
Կրինիչկի (խուտոր)(ռուս.)
Ախուր Ներքին

Ախուր Ներքին, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Բերկրի քաղաքից 50-52 կմ հարավ-արևելք, Վանա լիճը թափվող Սև ջուր գետի վտակներից մեկի ձախ ափին, բարեբեր սարահարթի վրա, նրա ծայր հարավում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վրիլիսիա

Վրիլիսիա (հուն․՝ Βριλήσσια), քաղաք Հունաստանում, Աթենքի հյուսիսային արվարձանը։ Տեղակայված է Աթենական հարթավայրում՝ ծովի մակարդակից 245 մետր բարձրության վրա, Պենդելիկոն լեռան ստորոտին, Աթենք համայնքի կենտրոնից 11 կիլոմետր դեպի հյուսիս-արևելք՝ Օմոնիաս հրապարակում, և «Էլեֆտերիոս Վենիզելոս» միջազգային օդանավակայնից 15 կիլոմետր դեպի հյուսիս-արևմուտք։ Վարչական կենտրոնը համանուն համայնքն (Δήμος Βριλησσίων) է՝ ծայրամասային միավոր Հյուսիսային Աթենքում, որը գտնվում է Ատտիկա ծայրագավառում։ 2011 թվականի մարդահամարի համաձայն՝ բնակչությունը կազմում է 30741 մարդ։ Մակերեսը կազմում է 3,856 քառակուսի կիլոմետր։ Բնակչության խտությունը մեկ քառակուսի կիլոմետրի համար կազմում է 7972,25 մարդ։ 2014 թվականի ընտրություններին դեմարք (քաղաքապետ) ընտրվեց Քսենոֆոն Մանիատոիանիսը (Ξενοφών Μανιατογιάννης):
Տեղակայված է Աթենքի ծայրամասում։ Շատ գեղեցիկ քաղաք է, որն ունի մեծաթիվ զբոսապուրակներ, այգիներ և ոչ մեծ անտառային զանգված՝ Պենդելիկոն լեռից ոչ շատ հեռու։
Հյուսիսում սահմանակցում է Պենդելիի հետ, հյուսիս-արևելքում՝ Պալինի համայնքի, հարավ-արևելքում՝ Այիա-Պարասկևիի, հարավ-արևմուտքում՝ Խալանդրիոնի, հյուսիս-արևմուտքում՝ Ամարուսիոնի հետ։


== Պատմություն ==
Անտիկ հեղինակները Պենդելիկոնն անվանում էին Բրիլես (հին հունարեն՝ Βριλησσός):
Բնակավայրը հիմնվել է 1930-ական թվականներին՝ անհող քրիստոնյաներին բնակության տարածքով ապահովելու համար։ 1949 թվականին ստեղծվեց Վրիլիսիա բնակավայրը։


== Տրանսպորտ ==
Հարավարևմտյան ծայրամասով անցնում են թիվ 6 ավտոպողոտան՝ «Ատտիկա»-ն, և արվարձանային գնացքների երկաթգիծը՝ «Պենդելիս» ու «Դուկիսիս-Պլակենդիաս» կայարաններով։ «Դուկիսիս-Պլակենդիաս» կայարանն անվանակոչվել է Սոֆի դե Մերբուայի և հանդիսանում է աթենական մետրոպոլիտենի 3-րդ գծի կայարան։


== Բնակչություն ==


== Եղբայր քաղաքներ ==
 Գերմանիա, Օտվայլեր
 Իտալիա, Նեապոլ


== Ծանոթագրություններ ==


== Արտաքին հղումներ ==
http://www.vrilissia.gr/Վրիլիսիա(չաշխատող հղում) համայնքի պաշտոնական կայք
Լիլյա Բուջուրովա

Լիլյա Ռուստեմովնա Բուջուրովա (ուկրաիներեն՝ Ліля Рустемівна Буджурова, նոյեմբերի 1, 1958(1958-11-01), Անգրեն, Tashkent Region, Ուզբեկական ԽՍՀ, ԽՍՀՄ), Ղրիմի թաթար բանաստեղծուհի և լրագրող։


== Կենսագրություն ==
Լիլյա Բուջուրովան ծնվել է 1958 թվականի նոյեմբերի 1-ին Ուզբեկստանի Անգրեն քաղաքում։ 1979 թվականին ավարտել է Տաշքենդի մարզային պետական մանկավարժական ինստիտուտի բանասիրության ֆակուլտետը։ 1989 թվականին Լիլյա Բուջուրովան տպագրել է իր առաջին ժողովածուն՝ «Չգնված տոմս» (ինքնահրատարակության, ռուս.՝ самиздат), ապա «Երբ մենք կվերադառնանք» ժողովածուն։ 1989 թվականին վերադարձել է Ղրիմ։ 1991 թվականից մինչև 1997 թվականը Լիլյա Բոջուրովան աշխատել է Ղրիմի թաթարների «Ավդե» թերթում որպես գլխավոր խմբագիր, որտեղից, ըստ իր խոսքերի, հեռացվել է աշխատանքից Մուստաֆա Ջեմիլևին քննադատելու համար։
1994 թվականից Լիլյա Բուջուրովան ATR հեռուստաալիքով վարել է «Անա յուրտ» (Մայր հայրենիք) և «Ոչ անվտանգ գոտի» հաղորդումները (ալիքի ղեկավարի պաշտոնը թողել է նրա փակվելուց հետո՝ 2015 թվականի ապրիլի 1-ին)։ 2004 թվականից մինչև 2014 թվականը Լիլյա Բուջուրովան եղել է «Первая Крымская» թերթի գլխավոր խմբագիր, «СТБ» ալիքի և «France Press» գործակալության թղթակից, ինչպես նաև «Ղրիմ» հեռուստառադիոընկերության (ГТРК «Крым») խմբագիր։ Նրա ստեղծագործությունները տպագրվել են «Українська правда» ինտերնետ-թերթում։ 1997 թվականին Լիլյա Բուջուրովան դարձել է Ազատ լրագրողների Ղրիմի միության նախագահ։ Տաղանդների «Tatlı ses» ամենամյա մանկական մրցույթի կազմակերպիչներից մեկն է։


=== Քաղաքական գործունեություն ===
1991 թվականին Լիլյա Բուջուրովան ընտրվել է Ղրիմի թաթարների II Կուրուլտայի պատվիրակ։ Երկու անգամ ընտրվել է Ղրիմի թաթարներ Մեջլիսի պատգամավոր (անդամ է եղել 1991 թվականից մինչև 1997 թվականը), 1994 թվականից մինչև 1998 թվականը եղել է Ղրիմի Ինքնավար Հանրապետության Գերագույն խորհրդի պատգամավոր։ ATR հեռուստաալիքի սեփականատեր Լենուր Իսլյամովի՝ Ղրիմի Հանրապետության իշխանությունների հետ ունեցած կոնֆլիկտի պատճառով լքել է ալիքի ղեկավարի պաշտոնը։ 2015 թվականի նոյեմբերի 2-ին Լիլյա Բուջուրովան հայտնել է, որ իր տանը կատարվել է խուզարկություն՝ կապված Իսլյամովի դեմ հարուցված քրեական գործի հետ։


=== Պարգևներ ===
Իսմաիլ Գասպրինսկու մրցանակ բանաստեղծությունների երկու ժողովածուների (ինքնահրատարակություն) և հրապարակախոսական հոդվածների շարքի համար (1992),
Վասիլի Ստուսի անվան մրցանակ (2001),
Ուկրաինայի վաստակավոր լրագրող (2005),
«Ծառայությունների համար» III աստիճանի շքանշան (2015)։


== Ծանոթագրություններ ==


== Արտաքին հղումներ ==
Лиля Буджурова (Слезы народа) (ռուս.)
Кримология Archived 2022-04-15 at the Wayback Machine. (ռուս.)
Յամնայա (այլ կիրառումներ)

Յամնայա, կարող է վերաբերել՝

Յամնայա - գետ Ռուսաստանում, Ստրելինայի վտակը
Յամնայա - գետ Ռուսաստանում, Ժիզդրայի վտակը
Քիմբոլ շրջան (Նեբրասկա)

Քիմբոլ շրջան (անգլ.՝ Kimball County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.466 կմ² է, բնակչությունը՝ 4.089 մարդ (2010 թ. տվյալներով)։ Շրջկենտրոնն է Կիմբոլ բնակավայրը։ Կազմավորվել է 1888 թ.։
Վասինո (գյուղ, Զնամենկայի շրջան)

Վասինո (ուկրաիներեն՝ Васине), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Վասինո գյուղում բնակվում էր 248 մարդ։ Բնակավայրը զբաղեցնում է 2,08 կմ² տարածք։ Բնակչության խտությունը կազմում էր 119,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոզալդարա (լեռներ)

Անվան այլ կիրառումների համար տե՛ս՝ Գյոզալդարա (այլ կիրառումներ)Գյոզալդարա, Գյոզալդերե, Կյոզելտերե, լեռներ Հայկական Տավրոս լեռնահամակարգում, Վանա լճի հյուսիսարևմտյան կողմում։ Այստեղ է գտնվում համանուն լեռնանցքը։


== Ծանոթագրություններ ==
Shard London Bridge

Shard London Bridge-ը կառուցվող բարձրահարկ երկնաքեր է Լոնդոնում։ Կառույցը ունի 309.6 մ բարձրություն և համարվում է Եվրոպական միության ամենաբարձրահարկ շենքը, ընդ որում 45-րդը աշխարհում և 2-րդը իր բարձրությամբ Մեծ Բրիտանիայում։


== Կառուցում ==
2012 թ-ի մարտի 30-ին երկնաքերը վերջապես կառուցվեց՝ դառնալով 71 հարկանի կառույց։


== Հղումներ ==
[1]
www.the-shard.com Shard London Bridge. պաշտոնական կայք
Կասիլ

Կասիլ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 650 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Յակոբ Ակկերետ

Յակոբ Ակկերետ (գերմ.՝ Jakob Ackeret, մարտի 17, 1898(1898-03-17), Ցյուրիխ - մարտի 27, 1981(1981-03-27), Գոսսաու, Սուրբ Գալլենի կանտոն, Շվեյցարիա և Կյուսնախտ), շվեյցարացի մեխանիկ գիտնական, ով ուսումնասիրություններ է կատարել աերոդինամիկայի բնագավառում։ Եղել է 20-րդ դարի ավիացիոն բնագավառի առաջատար փորձագետներից մեկը։


== Կենսագրություն ==
1920 թվականին ավարտել է Ցյուրիխի տեխնիկական բարձրագույն դպրոցը (ETH), եղել է Աուրել Ստոդոլայի աշակերտը։ 1921-1927 թվականներին աշխատել է Լյուդվիգ Պրանդտլի մոտ Գյոթինգենում։ 1927 թվականին Ցյուրիխի տեխնիկական բարձրագույն դպրոցում ստացել է դոկտորի կոչում։ Աշխատել է Ցյուրիխի Escher Wyss AG ընկերությունում որպես գլխավոր ինժեներ։ Եղել է Ցյուրիխի աերոդինամիկայի պրոֆեսոր (1931)։ Վերներ ֆոն Բրաունը եղել է նրա աշակերտներից։ Զբաղվել է գազատուրբինների հաշվարկներով, հայտնի է պտուտակների և արագընթաց հոսքերի վերաբերյալ իր հետազոտություններով։ Ակտիվ մասնակցություն է ունեցել գործնական ինժեներական խնդիրների լուծմանը, ինչպես, օրինակ, նավերի և օդանավերի համար փոփոխական քայլով պտուտակների մշակումը։ Նրա ամենագլխավոր հայտնագործությունը փակ օղակով գազային տուրբինն է (Կուրտ Քելլերի հետ համատեղ)։
Նշանակալի ներդրում է ունեցել գերձայնային աերոդինամիկայի հետազոտություններում։ Հաշվարկվել է օդանավերի վերելքի ուժը և գերձայնային պրոֆիլների դիմադրությունը։ Հոսքի արագության և ձայնի արագության հարաբերակցության հաշվարկման համար նա առաջարկել է «Մախի թիվ» հասկացությունը։ 1935 թվականին Հռոմում կայացած կոնֆերանսի ժամանակ ներկայացրել է գերձայնային աերոդինամիկական խողովակի նախագիծը։
1976 թվականին ընտրվել է ԱՄՆ Ազգային ինժեներական ակադեմիայի օտարերկրյա անդամ «բարձր արագության և գերձայնային գազային հոսքերի ուսումնասիրման գործում ունեցած ներդրման համար, ինչը հանգեցրել է թռիչքի մասին գիտության զգալի զարգացմանը»։ 


== Պարգևներ ==
Լյուդվիգ Պրանդտլի օղակ, 1965,
Տիմոշենկոյի մեդալ, 1969։


== Ծանոթագրություններ ==


== Արտաքին հղումներ ==
Jakob Ackeret
Jakob Ackeret and the "Institut für Aerodynamik (IfA)
Jakob Ackeret
Արոսենի լուրիստանյան

Արոսենի լուրիստանյան (լատ.՝ Salix luristanica), վարդազգիների ընտանիքի, արոսենի ցեղի բույս։


== Նկարագրություն ==
Թուփ կամ փոքր ծառ է, 3-7 մետր բարձրությամբ։ Երիտասարդ ընձյուղները ծիրանագորշավուն են կամ մուգ մանուշակագույն, մերկ, բնի և ծեր ճյուղերի վրա բաց մոխրավուն։ Բողբոջները ձվաձև են։ Տերևները երկարավուն՝ էլիպսաձև են կամ լայն ձվաձև էլիպսաձև, կլորավուն 3֊8 սմ լայնությամբ։ Ներքևի մասում ամբողջաեզր, գագաթի կողմում թույլ բլթակավոր (երբեմն՝ համարյա ամբողջաեզր), կաշվեկերպ, վերևի կողմից բաց կանաչ, փայլուն, ներքևի կողմից ծածկված է սպիտակ աղվամազով։ Տերևակոթունը ունի 1,5-2 սմ երկարություն, մազմզուկապատ է։ Ծաղկաբույլերը նոսր են, 5-8 սմ տրամագծով վահանիկներ։ Բաժակաթերթիկները նեղ եռանկյուն են, արտաքին կողմից ծածկված խիտ աղվամազով։ Պսակաթերթիկները կլորավուն են, եղունգավոր, սպիտակ։ Սերմնարանը կիսացածրադիր է, երկբնանի։ Պտուղն ունի 1,0-1,2 սմ երկարություն և 0,7-0,9 սմ լայնություն, հակառակ ձվաձև էլիպսաձև է կամ հակառակ կոնաձև, հիմքում և գագաթում բրդանման աղվամազով, դեպի ետ թեքված բաժակաթերթիկներով։
Ծաղկում է մայիս֊հունիս ամիսներին, պտուղները հասունանում են նոյեմբերին։


== Տարածվածություն ==
Տարածված է Կովկասում, Իրանում, Թուրքիայում։ Հայաստանի տարածքում հանդիպում է Արայի լեռան անտառներում, Գառնիի շրջակայքում, Վայքում, Սևանի ավազանում, կաղնու անտառներում, թփուտներում, ծովի մակերևույթից 1600-2000 մ բարձրությունների վրա։


== Կիրառություն ==
Արժեքավոր թփատեսակ է, որն աչքի է ընկնում դեկորատիվ բարձր առանձնահատկություններով և դիմացկունությամբ։


== Ծանոթագրություններ ==
(7407) 1988 TL

(7407) 1988 TL, աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 3-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,418793 ա. մ., առավելագույնը մոտենում է 2,0011 ա. մ. հեռավորության վրա և հեռանում 2,8365 ա. մ.։ Արեգակի շուրջ մեկ ամբողջական պտույտ է կատարում 1374,03 երկրային օրվա ընթացքում, իր ուղեծրով շարժվելով միջինում 0,262003 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7407) 1988 TL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարեննո

Կարեննո  (իտալերեն՝ Carenno), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 1456 մարդ (2004 թվականի տվյալներով), բնակչության խտությունը կազմում է՝ 208 մարդ/կմ²։ Տարածքը՝ 7 կմ²։ Փոստային ինդեքս՝ 23802: Հեռախոսային կոդ՝ 0341.


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0341 610220
Պաշտոնական կայք՝ http://www.comune.carenno.lc.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վարչական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկոլայ Կոսենկո

Նիկոլայ Վասիլևիչ Կոսենկո (ռուս.՝ Николай Васильевич Косенко, մայիսի 23, 1943(1943-05-23) - հուլիսի 22, 1993(1993-07-22), Դոնի Ռոստով, Ռուսաստան), ռուս խորհրդային գրող, Ռուս գրողների միության անդամ (1991)։


== Կենսագրություն ==
Նիկոլայ Վասիլևիչ Կոսենկոն ծնվել է 1943 թվականի մայիսի 23-ին Վորոնեժի մարզի Ռոսսոշանսկի շրջանի Կրինիչնոե գյուղում։ Ապագա գրողի մանկությունը անցել է Կրինիչնոե գյուղում, որտեղ էլ ավարտել է դպրոցը։ 1961 թվականին մեկնում է Դոնի Ռոստով։ Դպրոցն ավարտելուց հետո ծառայել է բանակում, այնուհետև աշխատել է կռունկավար, բեռնակիր, էլեկտրիկ։ 1977 թվականին ավարտել է Գորկու անվան գրականության ինստիտուտը, աշխատել «Դոն» գրական ամսագրում, իսկ 1992 թվականից աշխատել է «Գյուղացի» գրական թերթում։


== Ստեղծագործական ուղի ==
Ն. Կոսենկոյի առաջին «Հազվագյուտ աստղեր» հրատարակվել է 1982 թվականին։ Հաջորդ «Բարի մարդկանց միջավայրում» գրքում գրողը նկարագրում է իրեն մանկությունից հայտնի գյուղացիների կյանքը։ Նրա կողմից գրվել է «Արձակուրդները Ապիմոնդիում » վիպակը քաղաքացի երեխաների մասին, որոնք անցկացնում են իրենց ամառային արձակուրդները գյուղում։ 1991 թվականին Կոսենկոն, որպես արձակագիր, ընդունվում է Ռուս գրողների միություն։
Նիկոլայ Վասիլևիչ Կոսենկոն մահացել է 1993 թվականի հուլիսի 22-ին, թաղված է ռոստովյան Հյուսիսային գերեզմանատանը։


== Ստեղծագործություններ ==
Редкие звезды. Повесть, рассказы. - Ростов н/Д: Кн. изд-во, 1982.
Среди добрых людей. Повести и рассказы. - Ростов н/Д: Кн. изд-во, 1987.
Косенко, Н. Каникулы в Апимондии: три урока природы / Н. В. Косенко; худож. Н. Я. Бойко.- Ростов н/Д: Ростовское книжное изд-во, 1988. – 176 с.: ил. (Рассказы о профессии)
Холодное пламя заката. Повести и рассказы. М.: Современник, 1989.


== Գրականություն ==
Мирошниченко, М. На виду у села / М.Мирошниченко // Шолоховское притяжение. – Ростов н/Д, 1991. – С.205-207.
Егоров, Н. Другая жизнь / Н.Егоров // Приазовский край. – 1993. – 28 окт.


== Արտաքին հղումներ ==
Николай Васильевич Косенко. Библиотека Красносулинского района.
Николай Васильевич Косенко. Союз российских писателей.
Николай Васильевич Косенко(չաշխատող հղում)
Repsol

Repsol, իսպանական ընկերություն։ Հիմնադրվել է 1986 թվականին։ Շտաբ-բնակարանը գտնվում է Մադրիդում։ Ունի 21214 աշխատակից։


== Ծանոթագրություններ ==


== Արտաքին հղումներ ==
Պաշտոնական կայքը Archived 2008-11-19 at the Wayback Machine.
Սոճի

Սոճի, շամի  (լատ.՝ Pínus), սոճազգիների ընտանիքին պատկանող մշտադալար ասեղնատերև ծառ, հազվադեպ՝ թուփ։


== Նկարագրություն ==
1,5-5 մ, երբեմն՝ մինչև 75 մ բարձրությամբ ուղղաձիգ խորը գնացող հզոր առանցքային արմատային համակարգով, կողմնային ճյուղավորումներով, լուսասեր բույս է։ Մատղաշ սոճու սաղարթը կոնաձև է, հասունինը՝ կլորավուն կամ հովանոցաձև։ Բարակ շերտով անջատվող կեղևը գորշ է կամ կարմրաթուխ։ 2-5-ական փնջերով, եռանիստ, կլորավուն, կանաչ կամ կապտագորշ, 2 և ավելի տարի պահպանվող տերևները ասեղնաձև են։ Կոների երկարությունը 3-10 սմ է, տրամագիծը՝ 2,5-8 սմ, հյուսիսամերիկյան մի տեսակինը՝ մինչև 50 սմ։ Անտառներ և անտառակներ է առաջացնում լավ ցամաքեցված հողերում, զառիթափ լանջերին, բայց կարող է աճել նաև ճահճուտներում։


== Տարածվածություն ==
Հայտնի է սոճու մոտ 100 տեսակ՝ տարածված Եվրասիայի, Հյուսիսային Ամերիկայի անտառային գոտում, հազվադեպ՝ Հյուսիսային կիսագնդի արևադարձային գոտու լեռներում։ ՀՀ հյուսիսային շրջաններում (1000-1850 մ բարձրություններում) աճում է 1 վայրի տեսակ՝ Կոխի սոճին։ Անտառամշակույթներում, դենդրոպարկերում և բուսաբանական այգիներում տարածված է շուրջ 13 տեսակ՝ Ղրիմի, սովորական, Բանքսի և այլն։


== Նշանակություն ==
Բուժական նպատակներով օգտագործում են երիտասարդ ասեղնատերևները, բողբոջները, խեժն ու երիտասարդ կոները։ Խեժից ստանում են կուպր, սկիպիդար, որոնք տարբեր քսուքների կազմում կիրառում են ռևմատիզմի, հոդատապի, բրոնխների, թոքերի բորբոքումների, որոշ վերքերի և մաշկային հիվանդությունների բուժման համար։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Сосна на сайте USDA NRCS
Վահան Տերյանի դիմաքանդակը

Վահան Տերյանի դիմաքանդակը, Հակոբ Գյուրջյանի` Մոսկվայում արված դիմաքանդակներից։ Դիմաքանդակը ինչ-որ պատճառով մնացել է գիպսի մեջ և թվում է անավարտ։ Գյուրջյանը նրան քանդակել է այն ժամանակ, երբ Տերյանը ծանր հիվանդությունից հյուծված էր։


== Նկարագրություն ==
Դիմաքանդակը հոգեբանական է։ Դիտողը հաղորդակից է դառնում ծանր հիվանդության հետևանքով գրողի հոգում բուն դրած մղձավանջին։ Բանաստեղծի վերին աստիճանի ընկճված տրամադրությունը արտացոլված է նրա հուսահատ, խորը ընկած աչքերում, որոնցում երբեմնի կայծկլտացող կրակը հանգել էր։ Նրա գլխահակ կեցվածքը, լռության կարոտ սեղմած շրթունքները, ոսկրացած, վտիտ դիմագծերը,  ահազանգում են պոետի մոտալուտ և ողբերգական մայրամուտը։


== Մշակման տեխնիկա ==
Քանդակում նվազել է Գյուրջյանի նախորդ գործերի մշակման փափկությունը։ Դիմագծերն ունեն ռելյեֆային բազմազանություն, ձևերի անցումների ճկունություն, որոնք կարող էին աշխուժություն հաղորդել կերպարին։ Գյուրջյանի ստեղծած կերպարում ավելի ուժեղ է արտահայտված պոետի հիվանդոտ տրամադրությունը, քան նրա քնարական նուրբ զեղումներով զգայուն ներաշխարհը։


== Ծանոթագրություններ ==


== Արտաքին հղումնեի ==
http://www.gallery.am/hy/database/?d_l=0&d_s=0&d_a=200&kyw&search-it=%D5%88%D6%80%D5%B8%D5%B6%D5%A5%D5%AC
Թիյոդա (հատուկ քաղաք)

Թիյոդա  (ճապ.՝ 千代田区 ), Տոկիոյի հատուկ շրջաններից մեկը։ Գտնվում է Տոկիոյի արևելքում։ Զբաղեցնում է 11,64 
կմ² մակերես տարածք։ 2014 թվականի օգոստոսի 1-ի տվյալներով բնակչությունը կազմում է 52 973 մարդ, բնակչության խտությունը՝ 4550,95մարդ/կմ²։ 
Փոստային ինդեքս՝ 120-8510։
Ռոնալդ Կուման

Ռոնալդ Կուման (հոլ.՝ Ronald Koeman , МФА [ˈroˑnɑlt ˈkumɑn], մարտի 21, 1963(1963-03-21), Զանդամ, Հյուսիսային Հոլանդիա, Նիդերլանդներ), հոլանդացի ֆուտբոլիստ, երկու անգամ ճանաչվել է Նիդերլանդների տարվա լավագույն ֆուտբոլիստ։ 2020 թվականի օգոստոսի 19-ին նշանակվել է «Բարսելոնա ՖԱ» ակումբի գլխավոր մարզիչ։
Համարվում է համաշխարհային ֆուտբոլի պատմության ամենաարդյունավետ պաշտպաններից մեկը․ 533 խաղում խփել է 193 գոլ։ Հայտնի է որպես լավ տուգանայիններ իրացնող ֆուտբոլիստ։ Գոլերի մեծամասնությունը խփել է տուգանայիններից։ 1991-1992 թվականների Եվրոպայի գավաթի խաղարկությունում տուգանայինից խփած գնդակի շնորհիվ թիմը հաղթանակ տարավ, Կումանի թիմը մրցում էր իտալական «Սամպդորիա»-ի դեմ։
Կումանի մեծ եղբայրը՝ Էրվին Կումանը, հայտնի է որպես լավ ֆուտբոլիստ և ֆուտբոլային մարզիչ։


== Կարիերա ==


=== Որպես ֆուտբոլիստ ===
Հանդես է եկել «Այաքս», «ՊՍՎ», «Բարսելոնա», «Ֆեյենորդ» ակումբներում։


=== Որպես մարզիչ ===
Մարզչի կարգավիճակով աշխատել է «Վիտեսս», «Այաքս», «Բենֆիկա», «ՊՍՎ» ակումբներում։ 2007-2008 թվականներին գլխավորելով իսպանական «Վալենսիան», Իսպանիայի գավաթի խաղարկությունում դուրս եկավ եզրափակիչ փուլ և այնտեղ հաղթեց «Խետաֆե»-ին 3։1 հաշվով։
2011 թվականի հուլիսի 21-ին հայտնի դարձավ, որ Կումանը պետք է գլխավորի «Ֆեյենորդը»։ 2012 թվականի հունվարի 16-ին Ֆեյենորդի հետ կնքեց նոր պայմանագիր, որի համաձայն Կումանը ակումբում պետք է մնար մինչև 2013 թվականի հունիսի 30-ը։
2014 թվականի հունիսի 16-ին Կումանը տեղափոխվեց անգլիական «Սաութհեմփթոն ՖԱ», ըստ պայմանագրի մարզիչը ակումբում կմնար մինչև 2017 թվականը։ Կումանի օգնականն է ակումբում նրա ավագ եղբայր Էրվինը։
2016-2018 թվականներին Կումանը գլխավորել է անգլիական «Էվերթոն ՖԱ»
2018-ին նշանակվում է Նիդերլանդների ազգային հավաքականի գլխավոր մարզիչ։Կումանը ազգային հավաքականը հասցրեց Ազգերի լիգայի եզրափակիչ,որտեղ Կումանի թիմը պարվեց Պորտուգալիային 0։1 հաշվով։
2020 թվականի օգոստոսի 19-ին Կումանը նշանակվում է կատալոնական Բարսելոնա ՖԱյի գլխավոր մարզիչ,փոխարինելով իսպանացի մասնագետ Կիկե Սետյենին։


== Ծանոթագրություններ ==
Կրասնոդարովսկի (Մատվեևո-Կուրգանսկի շրջան)

Կրասնոդարովսկի (ռուս.՝ Краснодаровский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Մեյ Դե Սոուսա

Մեյ Դե Սոուսա (անգլ.՝  May De Sousa, նոյեմբերի 6, 1884(1884-11-06), Չիկագո, Իլինոյս, ԱՄՆ - օգոստոսի 8, 1948(1948-08-08), Չիկագո, Իլինոյս, ԱՄՆ), ամերիկացի երգչուհի և դերասանուհի։


== Կենսագրություն ==
Նա Չիկագոյի խուզարկուներից մեկի` Ջոն Դե Սոուսայի (1856—1941) և իր կնոջ Քարրիի (1861—1910) աղջիկն է։ Նա նաև ունեցել է կրտսեր եղբայր` Մարվին Դե Սոուսան։ Հանրաճանաչ է դարձել 1898 թվականին, երբ կատարեց Ջոն Կոուգլինի բալլադը` «Dear Midnight of Love» :
1913 թվականին Դե Սոուսան հայտարարեց իր սնանկության մասին։
1918 թվականին Ավստրալիայում կայացած թատերական հյուրախաղերից հետո Դե Սոուսան ավարտեց իր կարիերան,  ամուսնացավ տեղացի բժշկի հետ և տեղափոխվեց Շանհայ։ 1943 թվականին  Չինաստանի երկամյա ճամբարներից հետո նա վերադարձավ ԱՄՆ և սկսեց հավաքարար աշխատել  դպրոցում։ Մահացել է բարեգործական հիմնարկությունում` թերսնման պատճառով, 63 տարեկան հասակում։


== Անձնական կյանք ==
Մեյ Դե Սոուսան ամուսնացել է երկու անգամ.

Իտոն Արթուր Հեյնս, Նյու Յորքի Նանդա քաղաքի բորսային գործարար։ Նրանք ամուսնացել են 1910 թվականի ապրիլի 24-ին Հարվեստրոնում։ Ասում են, որ  ամուսնու` իրեն հաճախ ծեծելու պատճառով Մեյը բաժանվում է նրանից 1993 թվականին։
Բժիշկ Ուիլյամ Է. Օ’Հարա (1879-1941), ավստրալիացի վիրաբույժ։ Նրանք հանդիպել են  1918 թվականին, երբ Մեյը հյուրախաղերով հանդես էր գալիս  Ավստրալիայում։ Նրանք ամուսնացել են 1919 թվականին Մելբուրնում, իսկ այլ աղբյուրներում նշում են 1920 թվականը։ Մահացել է 1941 թվականին։


== Ծանոթագրություններ ==


== Արտաքին հղումներ ==
May Alvos De Sousa; findagrave.com
May De Sousa; Stagebeauty.net
Կաբանյա (գետ, թափվում է Բայկալ)

Կաբանյա (ռուս.՝ Кабанья), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 72 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000112116300003474
Հիդրոլոգիական ուսումնասիրությունների կոդը - 116300347
Ավազանի կոդը - 16.04.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյուկ Փիրսոն

Լյուկ Փիրսոն (հոկտեմբերի 12, 1987(1987-10-12), Միացյալ Թագավորություն, անգլ.՝ Luke Pearson), բրիտանացի նկարազարդող, ծաղրանկարիչ և կոմիքսների նկարիչ, որը հայտնի է «Հիլդա» կոմիքսների շարքով «Nobrow Press»-ի տպագրմամբ և Հիլդա՝ «Netflix»-ի սերիալով, որը հիմնված է կոմիքսների վրա։ Նա նաև մասնակցել է «Cartoon Network»-ի «Արկածների ժամանակը» սերիալի հինգերորդ և յոթերորդ եթերաշրջանների վրա։


== Հրատարակումներ ==
Լյուկ Փիրսոնը ծնվել է Սթոքթոն-օն-Թիսում, բայց մեծացել է հիմնականում Թամվորթում։  Հայրը աշխատում էր ՏՏ ոլորտում, իսկ մայրը փաստաբանի քարտուղարուհի էր։ Իրենց ազատ ժամանակ հայրը նվագում էր և ձայնագրում էր երաժշտություն, իսկ մայրը նկարում էր։
Նրա առաջին կոմիքսը լույս է տեսել 2008 թվականին որպես «Ctrl.Alt.Shift Unmasks Corruption» անթոլոգիայի մաս, որը խմբագրել է Փոլ Գրավետը։
2010թ.-ին Nobrow Press-ը հրատարակեց Հիլդաֆոլկը, որը մի երիտասարդ աղջկա արկածների մասին պատմող սկանդինավյան բանահյուսությամբ ոգեշնչված գրաֆիկական վեպերի շարքից առաջինն է։
2018թ. Netflix-ը թողարկեց Հիլդայի առաջին եթերաշրջանը՝ հիմնված Հիլդաի վրա։


== Ֆիլմագրություն ==


== Ծանոթագրություններ ==


== Արտաքին հղումներ ==
https://lukepearson.com/ Լյուկ Փիրսոն. պաշտոնական կայք
Մինիտմեններ

Մինիտմեններ (անգլ.՝ Minutemen, minute, «րոպե» + men, «մարդ»),  հյուսիսամերիկյան գաղութարարների աշխարհազորն է։ Առաջացել են 17֊րդ դարում տեղաբնիկների, հանցագործների և այլ գաղութային պետությունների զորքերի, հետագայում Անգլիայի զորքերի հետ պայքարելու համար։ Մասնակցել են ԱՄՆ֊ի ազտագրական պատերազմին և հաջորդ այլ իրադարձություներին։ Մինիտմեների զորքն ուներ 13 հազար զինվոր։ Զորքի մեջ մտնում էին երիտասարդ ֆերմերները (30  տարեկանից սկսած)։ Հարձակման լուրի հետ աշխարհազորն արագ (1 րոպեում) շարվում է, այստեղից էլ ծագել է նրանց անունը։ Մինիտմենների ստաղծման հիման վրա կառուցվել է մայրցամաքային զորքը։ Նաև նրանց պատվին անվանվել է ամերիկյան միջմայրցամաքային բալիստիկ հրթիռը։
1960-ական թվականներին ԱՄՆ֊ում ստեղծվել է ոչ պետական, համարյա անօրինական կազմակերպություն նման անունով։ Այս կիսառազմականացված խումբը նպատակ է հետապնդում վերացնել Միացյալ Նահանգների տարածքում «կոմունիզմին» աջակցող բոլոր ուժերը։


== Խաղերում ==
Fallout 4 համակարգչային խաղում կա ֆրակցիա նման անունով, ստեղծված օրիգինալ կազմակերպության պատկերով։
Sid Meier’s Civilization V համակարգչային խաղում մինիտմեները Նոր ժամանակների եզակի միավորներ են։


== Արտաքին հղումներ ==
Captain Robert K. Wright Jr. Massachusetts Militia Roots: A Bibliographic Study. Archived 2010-06-09 at the Wayback Machine. (1986) 116th Military History Detachment Virginia Army National Guard. Available at the United States Army Center of Military History
Who Were the Minutemen? (ushistory.org)
Organization of the Minute-Men.
Minute Man National Historical Park
Տեսաերիզ

Տեսաերիզ, մագնիսական ժապավեն է, որն օգտագործվում է տեսանյութը և սովորաբար ձայնը պահելու համար։ Պահպանվող տեղեկատվությունը կարող է լինել կամ անալոգային կամ թվային ազդանշանի տեսքով։ Տեսաերիզն օգտագործվում է ինչպես (VTR), այնպես էլ, ավելի հաճախ, (VCR): Տեսաերիզները օգտագործվել են նաև գիտական կամ բժշկական տվյալների պահպանման համար, օրինակ՝ էլեկտրասրտագրության միջոցով ստացված տվյալները։


== Պատմության տեղեկանք ==
1953 թվականի դեկտեմբերի 1-ին ամերիկյան RCA ընկերությունը Պրինսթոնում իր լաբորատորիաներում ցուցադրեց ինչպես սև-սպիտակ, այնպես էլ գունավոր հեռուստատեսային հաղորդումների ձայնագրությունը։ Simplex արագընթաց երկայնական ժապավենային համակարգը, որը մշակվել է 1951 թվականից, կարող էր միայն մի քանի րոպե ձայնագրել և նվագարկել հեռուստատեսային հաղորդումը։ 1953 թվականին դոկտոր Նորիկաձու Սավազակին մշակեց պտուտակավոր սկանավորող VCR-ի նախատիպը։ 1959 թվականին Toshiba-ն թողարկեց առաջին առևտրային պարուրաձև սկանավորող VCR-ը։


== Դիզայն ==

Տեսաերիզն ամենից հաճախ ունի պլաստիկ պատյան, որի մեջ տեղադրվում են մագնիսական ժապավենի սնուցման և ընդունման գլանափաթեթները։ Գլանափաթեթներն ամենից հաճախ գտնվում են նույն հարթության մեջ, բայց կան տեսաձայնագրման ձևաչափեր կոաքսիալ ձայներիզով, որոնցում գլանափաթեթները գտնվում են մեկը մյուսի վերևում։ Ի տարբերություն աուդիո ձայներիզների, տեսաերիզներն ավելի բարդ են։ Դա պայմանավորված է տեսաձայնագրիչների ժապավենի ուղու առանձնահատկություններով, որը նախատեսում է պտտվող տեսագլուխներով թմբուկը ծածկող մագնիսական ժապավենի բարդ հետագիծ.: Ժապավենը բեռնվում է ավտոմատ կերպով՝ օգտագործելով հատուկ մեխանիզմ, որը այն դուրս է հանում ձայներիզից։ Վնասվածքներից պաշտպանվելու համար դրանց նկատմամբ զգայուն մագնիսական ժապավենը պաշտպանված է լյուկով, որը փակվում է ձայներիզը հանելիս։ Գլանափաթեթները լուծարվելուց պաշտպանվում են լիցքավորման պահին բաց թողնված մեխանիկական արգելակներով։ Տեսաերիզների հիմնական առավելությունը գլանափաթեթների համեմատությամբ համարվում է լավագույն պաշտպանությունը մագնիսական ժապավենի համար, որին ձեռքերը չեն դիպչում։ Աշխատանքային շերտի վնասումը հատկապես կարևոր է տեսանկարահանման համար, քանի որ այն կարող է անօգտագործելի դարձնել։ Բացի այդ, VCR-ի օգտագործման հարմարավետությունը բարելավվել է, քանի որ ժապավենի բարդ ուղին ուղու վրա պահանջում է որոշակի հմտություն վառելիք լիցքավորելիս։


== Ծանոթագրություններ ==
Exmor

Exmor-ը Sony-ի տեխնոլոգիայի անվանումն է, որը օգտագործվում է որոշ CMOS ինտեգրալ սխեմաներում։ Այն կատարում է ազդանշանի անալոգա-թվային փոխակերպում և երկաստիճան աղմկաիջեցում յուրաքանչյուր CMOS սյունակին զուգահեռ։
Արտադրողը պարզաբանում է, որ Exmor R CMOS ինտեգրալ սխեման ունի մեծ լուսազգայունություն շնորհիվ այն բանի, որ նրանում կապավոր ցանցը գտնվում է ֆոտոտարրերի հետևի կողմից, այլ ոչ թե դիմացից, ինչպես մյուս արտադրողների մոտ։ Exmor R-ը ներկայացվել Sony-ի կողմից 2008 թվականի հունիսի 11-ին և հետադարձ լուսավորման տեխնոլոգիայի առաջին սերիական իրականացումն էր աշխարհում։ Sony-ն պնդում է, որ Exmor R-ը մոտ երկու անգամ ավելի զգայուն է, քան նորմալ է ճակատային-լուսավորված ցուցիչ։ Այս CMOS-սխեման կիրառվում է մի շարք բջջային հեռախոսներում և Sony-ի տեսախցիկներում, ինչպես նաեւ Apple's iPhone-ներում (օրինակ, 4S և 5), և բազմաթիվ այլ սարքերում։ Ցուցիչը, կատարված հետադարձ լուսավորման տեխնոլոգիայով, ինչպիսին է Exmor R, թույլ է տալիս սմարթֆոնի ֆոտոխցում կատարել ոչ միայն անել ավելի հստակ լուսանկարներներ նույն լուսավորության դեպքում, այլև լուսանկարել լուսավորման վատ պայմաններում։
Ի սկզբանե Exmor R-ը սահմանափակված էր փոքր սենսորներով, որոնք օգտագործվում էին սպառողական մակարդակի տեսախցիկներում, կոմպակտ ֆոտոխցիկներում և բջջային հեռախոսներում, բայց 2015 թվականի հունիսի 10-ից վաճառքում հայտնվել է Sony ILCE-7RM2 FF տեսախցիկը, որում օգտագործվում է Exmor R® CMOS-սխեմա 35,9x24,0 ֆիզիկական չափերով և 42 արդյունավետ մեգապիքսել։
Exmor RS-ը հանդիսանում է Sony-ի ապրանքանիշը։ Տվյալ տեխնոլոգիան դարձել է Exmor շարքի հետագա զարգացումը։ Exmor RS-ի առաջին սխեման դարձել է ISX014-ը, որը ներկայացվել Sony-ի կողմից 2012 թվականի հոկտեմբերին։ Նրանում կիրառվում է կոմպակտ չափերի և բարձր թույլատվության CMOS սենսոր։ Այն տարբերվում է HDR-ի աջակցությամբ տեսահոլովակ նկարելիս և սպիտակ փոխպիքսելի առկայությամբ, որը ապահովում է ավելի վառ պատկերներ, վատ լուսավորության պայմանում (WRGB սխեմա, ինչպես Sony-ի որոշ սմարթֆոնների էկրաններում)։


== Exmor սխեմաների ցանկ ==


== Exmor R սխեմաների ցանկ ==


== Exmor RS սխեմաների ցանկ ==


== Ծանոթագրություններ ==
Պունո

Պունո (San Carlos de Puno), քաղաք Պերուի հարավում, Տիտիկակա լճի ափին։ Լեռնային բնակավայր է, գտնվում է ծովի մակարդակից 3.860 մ բարձրության վրա։ Բնակչությունը շուրջ 100 հզ է։
Գուր-Էմիր

Գուր-Էմիր (ուզբ.՝ Go'ri Amir Maqbarasi), 14-րդ դարի ճարտարապետական հուշարձան դամբարան Սամարղանդում։ Թեմուրի հրամանով կառուցվել է Մուհամեդ Սուլթանի ճարտարապետական համալիրում (XV դարի վերջին պահպանվել է մասամբ)։ Դամբարանի ութ-նիստ ծավալը պսակված է բարձր թմբուկով սֆերակոնային, կողավոր գմբեթով։ Բազմագույն ու ճոխ է արտաքին ու ներքին հարդարանքը։ Ուլուգբեկի օրոք (1420-ական թվականներին) ընդարձակվել է։ Գուր-Էմիրում են թաղված Լենկթեմուրը, Ուլուգբեկը և այլ Թեմուրյաններ։ 1967 թվականին վերականգնվել է։
Guilty (երգ)

«Guilty» (թարգմ․՝ Մեղք), երգ, որը ձայնագրվել է ամերիկացի կատարողներ Բարբրա Սթրեյզանդի և Բարրի Գիբբի կողմից 1980 թվականին։ Երգը գրել են Bee Gees խմբի անդամները՝ եղբայրներ Ռոբին, Բարրի և Մորիս Գիբբերը։ Որպես համանուն ալբոմի երկրորդ սինգլ՝ երգը թողարկվել է 1980 թվականի հոկտեմբերին։
Կոմպոզիցիան հասել է երրորդ հորիզոնականին ամերիկյան Billboard Hot 100 հիթ-շքերթում և հինգերորդ հորիզոնականին Adult Contemporary հիթ-շքերթում։ Մեծ Բրիտանիայում երգը բարձրացել է մինչև 36-րդ տեղը UK Singles Chart հիթ-շքերթում։ ԱՄՆ-ում սինգլը ստացել է ոսկե սերտիֆիկատ։
1981 թվականին Սթրեյզանդը և Գիբբն այդ երգի կատարման համար ստացել են «Գրեմմի» մրցանակ «Լավագույն վոկալ փոփ կատարում դուետով կամ խմբով» անվանակարգում։


== Հիթ-շքերթներ ==


=== Շաբաթական հիթ-շքերթներ ===
Illegal chart entered Canadaadultcontemporary|32

Illegal chart entered Canadatopsingles|13


=== Տարեկան հիթ-շքերթներ ===


== Ծանոթագրություններ ==


== Արտաքին հղումներ ==
 Barbra Streisand and Barry Gibb — Guilty / What Kind Of Fool (Live)
Շրեշտ (գետ)

Շրեշտ, Հեշին, գետ Հայաստանի Վայոց ձորի մարզում։ Սկիզբ է առնում Քարկատար լեռների արևմտյան լանջերից և Ելփին գյուղի հարավային մասում ձախից միախառնվում Ելփին գետին։ Երկարությունը 11 կմ է։


== Ծանոթագրություններ ==
Տուար սյուր Արիզ

Տուար սյուր Արիզ (ֆր.՝ Thouars-sur-Arize), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Պամե շրջանի համայնք է։
Համայնքի INSEE կոդ՝ 09310։


== Բնակչություն ==
Համայնքի բնակչությունը 2008 թվականին կազմում էր 49 մարդ։


== Տնտեսություն ==
2007 թվականի տվյալներով 27 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 5-ը անգործունակ (ակտիվության ցուցանիշը 81,5 %, 1999 թվականին եղել է՝ 80,0 %)։ 22 աշխատունակ բնակիչներից 19-ը աշխատում էին (10 տղամարդ և 9 կին), անաշխատանք էին 3-ը (2 տղամարդ և 1 կին)։ 5 անգործունակ մարդկանցից 2-ը աշակերտներ կամ ուսանողներ են, 1-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տուար սյուր Արիզ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-29 
«Տուար սյուր Արիզ» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-24
Սեն Կլը (կանտոն)

Սեն Կլը (ֆր.՝ Saint-Claud), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Կոնֆոլան օկրուգի մեջ։ Համաձայն 2007 թվականի մարդահամարի կանտոնի բնակչությունը 10997 մարդ էր։Կանտոնի համարը 1626 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)